عبد المجید سالک

مولانا عبد المجید سالک (پیدائش: 12 ستمبر، 1894ء - وفات: 27 ستمبر، 1959ء) پاکستان سے تعلق رکھنے والے اردو کے نامور شاعر، صحافی، افسانہ نگار اور کالم نگار تھے۔

حالات زندگی و ادبی خدمات 
عبد المجید سالک 12 ستمبر، 1894ء کو بٹالہ، گرداسپور، برطانوی ہندوستان میں  ایک احمدی گھرانے میں پیدا ہوئے لیکن بعد میں انہوں نے اسلام قبول کر لیا۔ انہوں نے ابتدائی تعلیم بٹالہ اور پٹھان کوٹ میں حاصل کی اور پھر اینگلو عربک کالج دہلی سے تکمیل کی۔ انہوں نے 1914ء میں رسالہ فانوس خیال جاری کیا۔ پھر 1915ء سے 1920ء تک وہ ماہنامہ تہذیب نسواں، ماہنامہ پھول اور ماہنامہ کہکشاں کے مدیر رہے۔ 1920ء میں وہ روزنامہ زمیندار کے عملۂ ادارت میں شامل ہوئے۔ 1927ء میں انہوں نے مولانا غلام رسول مہر کے اشتراک سے انقلاب  جاری کیا جس کے ساتھ وہ اکتوبر 1949ء میں اس کے خاتمے تک وابستہ رہے۔ عبد المجید سالک اخبار روزنامہ انقلاب میں ایک کالم افکار و حوادث کے نام سے لکھا کرتے تھے، یہی کالم ان کی پہچان بن گیا۔ ان کے خودنوشت سوانح سرگزشت  کے نام سے اشاعت پزیر ہوئی۔ ان کی دیگر تصانیف میںذکرِ اقبال، یاران کہن، میراث اسلام اور مسلم ثقافت ہندوستان میں کے علاوہ ان کا مجموعہ کلام راہ و رسم منزلہا شامل ہیں۔

تصانیف 
 میراث اسلام 
 مسلم ثقافت ہندوستان میں
 ذکر اقبال (اقبالیات) 
 سرگزشت (آپ بیتی) 
 راہ و رسم منزلہا (شاعری) 
 چمپا اور دوسرے افسانے (افسانے) 
 یاران کہن 
 تشکیلِ انسانیت (ترجمہ) 
 اسلام اور تحریکِ تجرّد مصر میں (ترجمہ) 
 تاریخ بھی مزے کی چیز ہے (ترجمہ) 
 انڈونیشیا اور اس کے لوگ 
 امداد باہمی 
 بوڑھا بگولا (ترجمہ) 
 مسئلے کیوں کر حل ہوں (ترجمہ) 
 خودکشی کی انجمن 
 ایجادات 
 قدیم تہذیبیں 
 کاریگری 
 آئین حکومت ہند 
 چترا (ترجمہ)

نمونۂ کلام 

<div style='text-align: center;'>
غزل

وفات 
عبد المجید سالک 27 ستمبر، 1959ء کو لاہور، پاکستان میں وفات پا گئے اور لاہور میں مسلم ٹاؤن کے قبرستان میں سپرد خاک ہوئے۔

حوالہ جات 

1894ء کی پیدائشیں
1959ء کی وفیات
اردو کالم نگار
برطانوی ہند کی شخصیات
بیسویں صدی کے پاکستانی شعرا
پاکستانی اردو شعرا
پاکستانی افسانہ نگار
پاکستانی جریدہ مدیران
پاکستانی مترجمین
پاکستانی مسلم شخصیات
ماہرین اقبالیات
نیازمندان لاہور